
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  07 .02.2006

Nr. PL. X 645


AVIZ

asupra proiectului de Lege pentru modificarea Ordonanţei Guvernului nr. 66/1997 privind regimul investiţiilor străine în România, realizate prin cumpărarea de titluri de stat


În conformitate cu prevederile Regulamentului Camerei Deputaţilor, modificat şi completat prin H.C.D. nr.34/2005, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea Ordonanţei Guvernului nr. 66/1997 privind regimul investiţiilor străine în România, realizate prin cumpărarea de titluri de stat, trimisă cu adresa nr. PL.X 645 din 19 decembrie 2005, înregistrată sub nr. 31/1131 din 20. 12. 2005.


Camera Deputaţilor este Cameră decizională.


Senatul , în şedinţa sa din 8 decembrie 2005, a adoptat proiectul de lege.


Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege, menţionat mai sus, în şedinţa din  07 februarie 2006.

Membrii comisiei au examinat proiectul de lege supus avizării, expunerea de motive la proiectul de lege şi avizul favorabil al Consiliului Legislativ nr. 1496 din 25.10.2005. 

În urma dezbaterilor, cu unanimitate de voturi, s-a hotărât avizarea favorabilă a proiectului de lege.

În raport de obiectul şi conţinutul său, proiectul de lege face parte din categoria legilor ordinare.

           PREŞEDINTE,
SECRETAR,

  Sergiu Andon
George Băeşu

Consilier

Nicoleta Segărceanu
